Tone Hødnebø

Tone Hødnebø (født 1962) er en norsk forfatter.

Bakgrunn og arbeid


Tone Hødnebø vokste opp på Solvang, en bydel i Tønsberg der hun var elev ved Tønsberg gymnas. Hun studerte engelsk og nordisk ved Universitetet i Oslo (UiO) 1982-1985 og drama, film og teater ved Universitetet i Trondheim 1985-1987. Hun gikk på Skrivekunstakademiet i Hordaland i 1987 og på Forfatterstudiet i Bø i 1988. 

Hun debuterte med diktsamlingen Larm i 1989 og har siden utgitt flere diktsamlinger og gjendiktninger. Hødnebø har særlig arbeidet med lyrikk og modernistiske dikt og har også skrevet essays og oversatt blant annet Emily Dickinson og Anne Carson fra engelsk. Kaja Schjerven Mollerin: Tone Hødnebø. Varm fornuft - Intervju i Klassekampen/Bokmagasinet 7. desember 2019  

Tone Hødnebø var medredaktør av litteraturtidsskriftet Vagant 1990-1997. Hun har undervist ved flere forfatterkurs, blant annet ved Skrivekunstakademiet i Hordaland 2000-2006 og som veileder ved Litterär Gestaltning ved Universitetet i Göteborg 2008-2010. Hun ble styremedlem i Den norske forfatterforening (DnF) i 1995 og satt 2006-2009 i foreningens litterære råd som blant annet bestemmer hvilke nye norske bøker som skal få økonomisk støtte fra staten og hvilke forfattere som får Statens kunstnerstipend.

 Bibliografi 
 1989: Larm – dikt
 1994: Mørk kvadrat – diktDigital kopi av Mørk kvadrat (1994)
 1995: Skitne lille hjerte – gjendiktninger av Emily Dickinsons diktDigital kopi av Skitne lille hjerte (1995)
 1997: Pendel – diktDigital kopi av Pendel (1997)
 2002: Stormstigen – dikt
 2004: Skamfulle Pompeii – poetikk (i H PRESS' serie Imperativ)
 2005: Et lykkelig øyeblikk – dikt i utvalg
 2008: Nedtegnelser – dikt
 2014: Glass, ironi og Gud – gjendiktning av Anne Carsons diktsamling Glass, Irony and God
 2016: Nytte og utførte gjerninger – dikt
 2018: Rød selvbiografi – gjendiktning av Anne Carsons bok Autobiography of Red.
 2019: Å snu verdien inn mot verden – dikt

 Gjendiktninger 
 Skitne lille hjerte, 1995
 Glass, ironi og Gud, 2014
 Rød selvbiografi, 2021

 Priser og utmerkelser 
 1995: Tanums kvinnestipend
 1997: Den norske Lyrikklubbens pris (for Pendel)
 2003: Sult-prisen
 2005: Doblougprisen (sammen med Hans Herbjørnsrud)
 2007: Tone Hødnebø ble valgt til festspilldikter ved Festspillene i Bergen.
 2018:  GyldendalprisenTale ved utdeling av Gyldendalprisen 15. februar 2018 
 2019: Diktartavla fra Hardanger folkemuseum og Olav H. Hauge-senteret
 2021: Vestfold og Telemarks litteraturprisVestfold og Telemark fylkeskommune 15.10.2021: Tone Hødnebø tildeles Vestfold og Telemarks litteraturpris 2021
2022: Festivalpoet, Nordisk poesifestival
 Referanser 

 Kilder 
 Presentasjon av Tone Hødnebø i Forfatterkatalogen på Forfattersentrums nettsider

 Eksterne lenker 

 Kolon forlags presentasjon av Tone Hødnebø
 Bokklubben om Tone Hødnebø
 Om dikt i utvalg
 Forfattersamtale med Tone Hødnebø 1996
 Tone Hødnebø i NRK Forfatter
 Tone Hødnebø i Dagbladet Forfatter
 Tone Hødnebø i Aftenposten Alex

Kategori:Norske lyrikere
Kategori:Vinnere av Tanums kvinnestipend
Kategori:Vinnere av Sult-prisen
Kategori:Vinnere av Doblougprisen
Kategori:Personer fra Tønsberg kommune